Ochiyo var en berømt sangerinne med et medfødt talent.
Etter at landet hadde tapt krigen, inspirerte englestemmen hennes
håp og drømmer i mange mennesker som en gang hadde blitt knust av fortvilelse.
"Mennesket lever ikke av brød alene."
Det var virkelig underholdningens makt.
Ochiyo og jeg ble født samme år i Tokyo.
Det er fullt mulig at vi kan ha møttes tidligere i Tokyos ruiner.
Det er en utrolig historie.
Etter at herr Hotta redder deg, så redder du frøken Shimakura fra helvete.
Anekdoten vil være et stort salgsargument. Og et stort vendepunkt i boken, ikke sant?
Hvordan var frøken Shimakura?
Akkurat som sangstemmen hennes.
Søt, sart og ren.
Beklager forstyrrelsen.
Legg veskene i bilen og bruk det nye buret til Tiara.
- Ja vel, frue. - Tar du henne med til Hawaii?
To ukers fravær ville vært nok til å dø av ensomhet.
Jeg skjønner. Siden Tiara er så følsom.
Nei, det er jeg som ville ha dødd.
Å, akkurat.
- Siden du er så følsom. - Beklager at jeg forstyrrer før reisen.
Det går bra, jeg har nesten en time. La oss fortsette samtalen.
Frøken Shimakura skyldte over 400 millioner yen, hva?
I dagens valuta er det lett over en milliard yen.
Hvordan fikk du nedbetalt en så stor gjeld?
Jeg kunne selvsagt ikke ha klart det alene.
Hva prøver du på?
- Er dette en bløff? - Forklar deg.
Jeg har 150 millioner yen her.
La meg gå rett på sak.
Hvis vi legger sammen alle kravene deres, ender vi opp på 430 millioner yen.
Vi vil gjøre opp gjelden med disse, rettferdig delt mellom dere.
- Kun en tredjedel? - Skal vi avskrive resten?
Takker dere ja?
- Hva for noe? - Det kan du ikke mene.
- Hva slags sprø logikk er det? - Du tuller, frøken Shimakura!
Hør her, drittsekker! Tenk om hun aldri synger igjen!
Hva med pengene våre da?
Chiyoko Shimakura selv sa hun heller ville dø.
Chiyoko Shimakuras sanger er en nasjonalskatt!
Vanligvis ville en nasjonalskatt som henne ha vært uvurderlig!
Vi ber dere godta tilbudet som om dere kjøpte den skatten.
Jeg... glemmer aldri ansiktene til de som hjelper meg.
Hvis dere takker ja, kan det gagne deres virksomheter også.
I familien Edogawa-ikka sitt navn...
...ber jeg dere.
Fra og med i dag har jeg blitt Chiyoko Shimakuras verge.
Jeg heter Kazuko Hosoki.
- Betyr "løst" at gjelden er tilbakebetalt? - Hele beløpet?
Nei, ikke hele beløpet.
Men faktum er at Shimakura også ble svindlet.
Og viktigst av alt,
inkassatorene forsto vårt ønske om å beskytte Shimakuras sangstemme,
så de takket ja til en delbetaling på omtrent en tredjedel av gjelden.
Dekket du dette beløpet, frøken Hosoki?
Shimakura skal nå overføres til mitt nyetablerte byrå
og jobbe med meg, manageren hennes.
Dessuten skal hun betale meg tilbake fra salgsfortjenesten.
Frøken Shimakura, hva føler du nå?
Jeg...
...trodde aldri jeg skulle synge igjen.
Jeg hadde bestemt meg for å dø siden jeg ikke kunne synge.
Så reddet frøken Hosoki meg.
Jeg skylder frøken Hosoki livet mitt.
Dette ordner seg.
- Tusen takk. - Takk.
Det er helt tomt nå.
Det er vanskelig, hva?
Å gi avkall på livet som du kjempet med nebb og klør for å få.
Dette hjemmet var det eneste som alltid ventet på meg.
Hør her, Ochiyo.
Det er fortsatt seks måneder igjen til leiligheten selges.
Jobb som faen til da og kjøp den tilbake.
- Er det overhodet mulig? - Det kommer an på hvor hardt du jobber.
Ok.
Jeg skal jobbe som faen en gang til.
- Sånn skal det låte. - Takk.
- Storesøster. - Storesøster?
- Du er som en storesøster for meg. - Hva er det du sier? Vi er jo like gamle.
Hvorfor ikke? Jeg skal være lillesøsteren.
Som du vil.
Etter det jobbet vi to som hester.
Chiyoko Shimakuras håndhilsentreff begynner snart!
La oss rope på Ochiyo, alle sammen. Er dere klare?
- Ochiyo! - Ochiyo!
Vi promoterte overalt,
tok alle jobbene vi kunne få, fra lokale spillesteder til fengsler.
Hør her, alle gjester.
De som vil ta Ochiyo i hånden, må kjøpe denne signerte platen, ok?
Du kan bare ta henne i hånden hvis du kjøper platen. Hvem vil ha en?
Denne landsbyen huser flere høns enn folk, så dere lurer vel på hvorfor vi er her.
Du skal på scenen om fem minutter. Ikke snakk mellom sangene.
Vi må sette oss i bilen rett etter sju sanger for å rekke neste opptreden.
Yrket var fremmed, og jeg sto på.
Hvis vi ville kjøpe Ochiyos hjem tilbake, måtte vi ta alle slags spillejobber.
Hisao, hvorfor kjører du så sakte? Gi bånn gass.
Greit, jeg skal gi bånn gass.
- Du fikk hånden min til å gli! - Beklager det.
Vi må bestille flere plater, ellers går vi tom i løpet av dagen.
Ta med disse til medlemmene av fanklubben.
- Skal bli. - Ochiyo, spis mens du kan.
Takk for all hjelpen.
- Her er en liten gave. - Takk.
Det var tøft å sjonglere jobben med den på diskoteket.
Takk.
Noen ganger var det så tøft at jeg ville gi opp. Men...
...de gangene jeg følte det, ga Ochiyos sanger meg styrke.
Jeg følte at jeg kunne klare å fortsette så lenge det var for Ochiyo.
Jeg ville fjerne Ochiyos gjeldsskandale-image,
så jeg gjorde henne til diskotekets ansikt utad.
Massemediene ble mer opprømt over det enn jeg hadde forventet.
CHIYOKO SHIMAKURA KOMMER TILBAKE FRA HELVETE!
Det snudde opp ned på Ochiyos omdømme.
Tilbud om å opptre på store scener og TV begynte å strømme inn.
Du er en suksess.
Vi klarte å kjøpe tilbake leiligheten, som var lagt ut til salg på auksjon.
Takk, jeg setter pris på det.
Du kan la posene stå, Ochiyo.
- Jeg kan bære dem. - Er du sikker?
- Kom, så går vi. - Takk.
Skynd deg.
Vår kompatibilitet...
Vi har veldig god kompatibilitet. La meg beskrive den.
Hadde du vært en mann, ville jeg ha vært sammen med deg i stedet for ham.
Du ville i så fall vært mannen av oss, storesøster.
Ochiyo, ikke ta en amatør-spåkone på alvor.
Og dere to har helt elendig kompatibilitet.
Hvis dere knytter bånd, vil du miste alt.
- Du bør være forsiktig. - Det er bare tull.
Det kan ikke stemme.
Det er takket være herr Hotta at jeg kan smile slik igjen.
Vi sitter skulder til skulder. Hvem skulle trodd jeg kunne smile igjen?
Ville ikke det ha vært en fin tekst til neste sang?
Helt fantastisk.
Kanskje du kan skrive teksten til min neste sang.
- Aldri i livet. Jeg er en amatør. - Du har talent. Den blir en hit.
...frøken Chiyoko Shimakuras "Ai no Sazanami".
Hvis det virkelig finnes en gud
I denne verdenen
Vil jeg dø
I dine armer
Jeg er fornøyd med å bare se deg synge.
Huff. Du gjør meg litt flau.
Dere to virker som ekte søstre.
Om og om igjen
Som krusningene på vannet...
La oss fortsette å jobbe hardt sammen.
Men frøken Shimakura forlot byrået ditt etter det, ikke sant?
- Ja. Jeg fikk henne til å gjøre det. - Hvorfor det? Samarbeidet gikk jo bra.
Ifølge denne artikkelen ville hun bli hos deg.
CHIYOKO SHIMAKURA NEDBETALER GJELDEN OG BYTTER MANAGEMENTBYRÅ
Dette vekker minner.
Det finnes en rett tid for alt.
Jeg var en amatør i musikkbransjen og hadde begynt å studere spådomskunst.
Jeg ville mestre håndverket mitt.
Da Ochiyo hadde nedbetalt gjelden sin, var det riktig å skille lag.
Ochiyo synger fortsatt i rampelyset. Det var rett valg.
- Men det var ikke lett å skille lag. - Særlig siden dere var som søstre.
Jeg hadde jo ikke lenger kontakt med mine ekte søstre.
Det fikk meg til å verdsette Ochiyo enda mer.
Forresten, hva gjør lillebroren din nå?
- Hisao? - Ja.
Han drev klubbene med deg. Dere sto hverandre nærmest i familien.
- Jeg vil gjerne snakke med ham også. - Jeg aner ikke hva han driver med nå.
Mye har skjedd.
Frøken Hosoki.
Vi bør dra snart.
- Vi bør også dra. - Ja.
Minori.
Jeg gleder meg til å lese boken din.
Jeg er ikke ferdig med å intervjue deg, men jeg skal begynne å skrive snart.
Virkelig?
Jeg vil ikke mase, men jeg vil at du skal skrive og utgi den så fort som mulig.
Du må smi mens jernet er varmt.
Det skal vi ha i tankene.
SELVPORTRETT AV EN KVINNE AV MINORI UOZUMI
Jeg blir sen.
- Jeg drar nå, Minori. - Ok.
- Husk å låse. - Greit.
- Ha det! - Si ha det til bestemor.
- Mamma. - Ja?
- Jeg vil faktisk ha risboller. - Risboller?
Du ville jo ha brød. Smør det på. Det er godt.
- God morgen. - God morgen. Ta vare på henne.
Reina!
- Ha en fin dag! - Vi ses.
KAZUKO MØTTE KRIGENS GRUSOMME NATUR...
SMERTENE FRA SÅRET TRØSTET HENNE.
EKTE SINNE KAN VÆRE VELDIG INTENS, SMERTEFULL OG ENSOM.
GLITTERKULEN GJENSPEILTE DE STERKE GLIMTENE
PÅ KAZUKOS KROPP.
"DETTE ER MIN VERDEN."
JEG VIL BRYNE MEG PÅ EN STOR ARENA.
KAZUKO HOSOKIS BROR ARRESTERT FOR UTPRESSING AV BYRÅDSLEDER
SANNHETEN SOM BLE FORTALT OSS
Reina, mammaen din er her for å hente deg.
Reina, mammaen din er her.
Reina.
Jeg kommer!
- Hallo, dette er Uozumi. - Er du forfatteren?
- Ja, det er jeg. - Jeg heter Hosoki. Du ville prate med meg?
Hoso...
Hisao?
Du spurte FRIDAY om meg, ikke sant? En redaktør ba meg kontakte deg direkte.
Du vil spørre om søsteren min, ikke sant?
Vil du komme hjem til meg? Jeg kan fortelle deg om henne.
Stig på.
Takk skal du ha.
Jeg er en slikkmunn.
Og jeg er en veldig stor fan av denne Mont Blanc-en.
Vel... Jeg så deg på et magasinbilde.
Å ja.
KAZUKO HOSOKIS BROR ARRESTERT
At du våger. Man viser vanligvis ikke noe sånt til personen det gjelder.
Beklager.
Nei, det er greit.
Den eksentrisiteten er bra hvis du har med søsteren min å gjøre.
- Hvordan er forholdet deres? - Vi har ikke lenger kontakt.
Var det din søsters avgjørelse?
Etter den artikkelen ble til og med politiet innblandet.
Som kjendis ville hun sikkert unngå trøbbel.
- Jeg skjønner. - Du skriver boken hennes, ikke sant?
Hvor mye har du hørt?
Frem til delen hvor hun nedbetalte Shimakuras gjeld.
Jeg hørte at hun og søsteren din var som ekte søstre.
Sa hun det selv?
Ja, hun sa det var vanskelig for henne å skille lag.
Så Chiyoko Shimakura-historien gikk slik?
Shimakura skulle til å hoppe fra en bro, og søsteren min reddet henne?
Ja.
Så ble hun manageren hennes og jobbet som en hest.
- Ja. - Nevnte hun herr Hotta?
Ja, hun sa han også hjalp til med å nedbetale gjelden.
Og... hun sa de kjøpte tilbake Shimakuras leilighet?
Ja.
Du vet vel at alt det er løgn?
Løgn?
En ren løgn. Og du falt for den.
Vil du høre hva som egentlig skjedde?
Diskoteket søsteren min åpnet med Hotta, gikk så det suste i begynnelsen.
Men etter tre år var det en fiasko.
Jeg bygde stedet fra bunnen av. Jeg gir aldri slipp på det.
Men slik...
Da økonomien ble dårlig, ble forholdet det også.
Vi bør selge mens...
Det viser hvor overfladisk båndet hadde vært.
Hva for noe? Du er bare en yakuza som trenger min fortjeneste for å se tøff ut.
- Slutt å sjefe med meg. - Hvordan våger du å motsi meg?
Dessuten var du med de unge gutta...
I det øyeblikket ringte telefonen.
Hva så?
Slutt å være så trassig med alt, som med dette diskoteket.
- Slutt å bytte emne. Ta telefonen. - Gjør det selv.
- Ta den, Hisao! - Skal bli.
Hallo, dette er Manhattan.
Vent litt, er du snill.
Herr Hotta. Det er en herr Yabe som ringer.
- Herr Yabe? - Ja.
Hei, dette er Hotta.
Han var en fikser med forbindelser til yakuzaen og underholdningsbransjen,
samt Shimakuras verge.
Chiyoko Shimakura?
Han ba Hotta beskytte Shimakura, som ble jaget av inkassatorer.
Jeg trodde aldri han ville rømme fra lånene.
Det var slik søsteren min møtte Shimakura.
- Alle inkassatorene... - Selvmordshistorien var en stor løgn.
Jeg vet ikke hva jeg skal gjøre nå.
Søsteren min kunne lukte penger med en gang.
Selv med all den gjelden var hun jo Chiyoko Shimakura.
Hun dukket så å si opp på et sølvfat.
For lenge siden skjedde det samme med meg.
Jeg ble reddet av herr Hotta, som sitter der borte.
Dette ordner seg.
Vi finner en løsning for deg.
Hotta lånte 150 millioner yen, og de kokte i hop en svindel.
Søsteren min skrev manuset, og Hotta gikk med på det siden han slet økonomisk.
Hei, drittsekker! Tenk om Chiyoko Shimakura aldri synger igjen!
Til tross for strevet var han fortsatt familien Edogawa-ikkas boss.
I familien Edogawa-ikkas navn...
Da han bønnfalte, måtte inkassatorene gi etter.
Hvem vet hva som ville ha skjedd med dem ellers?
Jeg ber dere.
Det var en høflig trussel.
Shimakura ble rørt av min søster og Hottas opptreden.
- Frøken Shimakura, hva føler du nå? - Jeg...
Jeg hadde bestemt meg for å dø siden jeg ikke kunne synge.
Shimakura må ha ønsket å jobbe hardt for dem.
Så reddet frøken Hosoki meg.
Jeg skylder frøken Hosoki livet mitt.
Kazuko reddet Shimakura fra knipen hennes og ble øyeblikkelig dagens helt.
Slik la hun til rette for å bruke Shimakura som pengemaskin.
Det er sant at Shimakura dro på regionale turneer,
men Hotta brukte den lokale yakuzaen til å leie lokalene gratis og tok en stor andel.
Når det gjelder det øde diskoteket,
brukte de Shimakura for å få mediedekning og vekke det til live igjen.
Min søsters forretningssans er ganske imponerende.
Hotta var en gammeldags yakuza som verdsatte plikt og menneskelighet.
Han ble gradvis lei av måten Kazuko utnyttet Shimakura på.
KOMMER TILBAKE FRA HELVETE!
Du er en stor suksess.
Kazukos plan virket, og Shimakura gjorde fullt comeback i underholdningsbransjen.
De store oppdragene strømmet på. Kazuko var sikkert overlykkelig.
Til slutt handlet alt om penger.
Hun brydde seg bare om hvor mye hun kunne tjene på Shimakura.
At hun ville hjelpe henne, er en stor løgn.
Kazuko lærte å utnytte andre ved å bli utnyttet selv.
Men da frøken Shimakura tilbakebetalte frøken Hosoki 150 millioner yen,
ble hun selvstendig.
- Frøken Hosoki hadde ikke mye å hente. - Du er virkelig naiv.
Shimakura var en toppstjerne. Selv på landsbygden tjente hun minst to millioner.
Tre eller fire på større scener.
Kazuko fikk henne til å holde 200 konserter i året. Regn det ut selv.
Det er minst 400 millioner i året.
Hun visste at hun lett kunne tjene inn 150 millioner yen.
Det er ikke mulig...
Shimakura var en snill jente som ikke kunne mistro folk,
men selv hun innså etter tre år at hun ble lurt.
Derfor forlot hun henne.
Men frøken Hosoki sa at hun reddet livet hennes.
- Hun nevnte aldri at hun ble lurt. - Slik la hun det bak seg.
Det var hennes måte å gjøre opp på en gang for alle.
Takk.
Du. Vi bør ta en tur snart.
Kanskje til Hawaii eller Guam. For å feire at virksomheten har tatt seg opp igjen.
Jeg står over. Du kan dra alene.
- Hva? Så kald du er. - Og du må jo jobbe med Ochiyo.
Ochiyo klarer seg selv.
Så kom igjen. La oss dra et sted.
Du er sen.
Du må stå opp tidlig i morgen også, så skynd deg og ta et bad.
- Jeg har ikke spist middag ennå. - Spiste du ikke før du kom tilbake?
Jeg hadde ikke tid til å spise.
Da lager jeg noe til deg. Du får komme deg i badekaret.
Det er sent, så jeg vil ha noe lettfordøyelig.
- Noe sunt og lettfordøyelig. - Du er så bortskjemt.
Bare hold kjeft og spis det jeg gir deg.
Du.
Hvor mye gjeld har jeg igjen?
Jeg har jobbet veldig hardt. Den er vel snart nedbetalt?
Jeg holdt munn siden jeg ikke ville gjøre deg sint.
Men faktisk dukket enda en gjeld opp for et par måneder siden.
Hva?
Vi tok oss av den, så du trenger ikke å bekymre deg.
Hva ligger den nye gjelden på?
Litt over 100 millioner.
Det er ikke mulig...
Kjæresten din.
For en håpløs fyr. Han spredde gjeldsbrev overalt.
- Hvem vet når et nytt dukker opp. - Dette er det siste.
Garantert.
- Bra jobbet, Ochiyo. - Takk. Du også.
- Frøken Shimakura. - Å, Sawamura!
- Lenge siden sist. - Så hyggelig å se deg. Hvordan går det?
- Jeg promoterer en nykommer her i dag. - Jeg skjønner.
Er ikke frøken Hosoki med deg?
- Nei, vi jobber hver for oss i dag. - Saijo går inn i studioet!
Du. Har du to minutter?
Noe skurrer. En ny gjeld kan ikke ha dukket opp etter tre år.
Du gjør store opptredener som før.
I tillegg er du på regionale turneer nesten halve året, ikke sant?
Hvor mye får du for hver regionale konsert?
Det sier hun ikke. Storesøster sa at jeg ikke skulle tenke på pengene.
Det er skandaløst at hun ikke har sagt det.
- Men jeg får månedslønn. - Hvor mye?
En gang i måneden...
...får jeg 30 000 yen.
Ok, frøken Shimakura. Vær rolig og hør etter.
Du er en stor stjerne som har opptrådt på Kohaku 20 år på rad.
Hvis det ikke er frivillig arbeid, er honoraret minst to til fem millioner.
Hvis du har hundre konserter i året...
Sånn.
Oi, du skremte meg. Jeg visste ikke at du var hjemme.
Gikk filmingen bra?
Jeg skal spise middag med en venn.
- Bestill mat på døra. - Jeg har vondt i halsen.
Hva?
Jeg tror jeg skadet halsen under filmingen.
Jeg er nervøs for å spise hurtigmat. Kan du lage risgrøt til meg?
Såpass kan du vel gjøre selv?
Jeg... kan ikke engang knekke et egg.
Det vet du vel?
Herlighet. Jeg blir sen til middagen.
- Vent. - Hva er det nå?
Og... jeg vil ha svart te med ingefær og honning.
Kan du kjøpe litt til meg?
Hva går det av deg?
Du behandler meg som en hushjelp. Har du gått fra vettet?
Altså...
...jeg tjener penger på denne halsen.
Uten denne halsen vil du ikke tjene penger.
Og uten penger kan du ikke kjøpe sånne fine kåper.
Du. Hvis du har noe å si, så bare si det.
Fortell meg hvor mye jeg har tjent... de siste tre årene.
Det vet du allerede. 150 millioner yen.
Det er løgn. Jeg spurte noen i bransjen, som sa jeg har tjent minst en milliard.
Jeg betalte ned de 150 millionene de første seks månedene, hva?
Noen har satt griller i hodet på deg.
Vedkommende manipulerer deg.
Det er du som manipulerer meg, Ikke sant?
Du. Er det sant? Har du lurt meg hele tiden?
Prøvd å tappe meg for penger? Var den nye gjelden også en løgn?
Ochiyo.
Det eneste du er flink til, er å synge.
Du må bare holde kjeft og synge.
Du sa det selv. Du ville dø om du ikke kunne synge.
Hvem gjorde det mulig for deg å synge?
Jeg gjorde det.
Jeg betalte ikke bare gjelden din.
Jeg reddet livet ditt.
Hvordan våger du å snakke sånn til den som reddet deg?
I stedet for å kjefte på meg
kan du synge på en kabaretklubb, på gata eller hvor enn du får lov!
Gå og tjen penger!
Du brukte...
...min kjærlighet for å synge... til din egen fordel.
Din "kjærlighet for å synge"?
Du snakker tull som en liten jentunge.
Hvis jeg føler for det,
kan jeg lett sørge for at du aldri får synge igjen.
Det er urettferdig!
Kom deg ut! Kom deg ut av leiligheten min!
Det er du som skal dra.
Denne leiligheten er min.
- Hva? - Jeg kjøpte den på auksjonen.
Den står i mitt navn.
Jeg fikk en flott leilighet for en slikk og ingenting.
Jeg er så glad for at du er dum.
Pakk sakene dine og kom deg ut før jeg kommer hjem.
Ochiyo.
Kazuko sa hva som skjedde.
Jeg har skaffet deg en midlertidig bolig. La meg ta deg med dit.
Jeg skal ikke bortforklare noe.
Men...
...jeg elsket å høre deg synge, rett ved din side.
Det er i hvert fall sant.
Og heretter skal jeg stille opp for deg.
Så... om det er noe jeg kan gjøre for deg, er det bare å gi beskjed.
Virkelig?
Du sa jeg kunne be deg om hva som helst.
Ja. Og jeg mener det.
Hvis det er sant...
...vil jeg be deg om en siste ting.
En gang vurderte jeg
Å ende livet mitt
Selv rosene og kosmos
Ba meg om å visne bort
Jeg klippet håret kort
Og bet meg i lillefingeren
Dagene mine gikk til å gråte Og klandre meg selv
Er ikke ungdom artig?
Er ikke ungdom absurd?
Tårene renner over artige historier
Og i de tårene Er det en overflod av ungdom
Livet er fullt av opp- og nedturer
Det finnes menn av alle typer
Det finnes kvinner av alle typer også Og alle blomstrer vilt
"Jinsei Iroiro" er en flott sang.
Helt fantastisk.
Jeg så opptredenen din på Kohaku.
Moren min var også begeistret.
- Tusen takk. - Frøken Shimakura?
Kan vi ta en prat?
- Gå tilbake... - Jeg skriver Kazuko Hosokis bok.
- Jeg vil vite sannheten om dere to. - Det temaet er...
Hva vil du vite?
Er det sant at du ble nedsyltet i gjeld og reddet av frøken Hosoki?
Det er sant. Frøken Hosoki reddet livet mitt.
Hadde jeg ikke hatt frøken Hosoki, ville jeg neppe kunnet fortsette å synge.
Men noen fortalte meg at hun fabrikkerte gjeld ut av løse luften
og fortsatte å stjele inntektene dine.
Selv om det er sant, endrer det ikke det faktum at hun reddet livet mitt.
Selv om hun bedro deg?
Noen ganger er det best å ikke vite at man blir bedratt.
Håper du skriver en god bok.
Kom, så går vi.
INNKOMMENDE ANROP FRØKEN HOSOKI
NEDBETALER GJELDEN OG BYTTER MANAGEMENTBYRÅ
Tekst: Rune Kinn Anjum